L'Ajuntament de Verges aposta per potenciar el voluntariatdels veïns del municipi, uns dels elements que recollirà el Pla de Participació amb què treballa l'equip de govern, però que ja ha posat en pràctica en dues activitats: una actuació a la llar d'infants Les Bombolles i una altra a la sala de lectura. L'alcalde, Ignasi Sabater (CUP), ha explicat que el seu govern vol promoure la participació voluntària dels veïns de Verges en activitats de l'Ajuntament, no perquè sigui un estalvi econòmic per a les arques municipals, sinó «perquè la gent se senti les actuacions com a seves». «És la nostra manera de pensar», ha conclòs Ignasi Sabater.